****

**ИНАУГУРАЛНА СЕДНИЦА**

**ПАРЛАМЕНТАРНЕ СКУПШТИНЕ ПСЈИЕ**

**БУКУРЕШТ, 10. мај, 2014**

**Д Е К Л АР АЦ И Ј А**

**Поводом инаугурације Парламентарне скупштине ПСЈИЕ**

Ми, председници парламената држава учесница ПСЈИЕ

**Позивајући** се на закључке Прве конференције председника националних парламената земаља Југоисточне Европе одржане 1997. год. у Атини у којима је изражена политичка воља за стварањем форума за редовне дискусије ради промовисања доброг разумевања и сарадње, укључујући Саветодавну скупштину наших парламената,

**Држећи се** принципа утврђених *Повељом о добросуседским односима, стабилности, безбедности и сарадњи,* потписаном 2000.год. у Букурешту, као оснивачком документу ПСЈИЕ,

**Поздрављајући** рад и резултате које је остварио Регионални савет за сарадњу, као опертивни орган ПСЈИЕ,

**Понављајући** значај *Meморандума о разумевању о парламентарној сарадњи у југоисточној Европи,*  усвојеног 2008. год. у Софији, са циљем преобликовања и редефинисања парламентарне сарадње,

**Поново потврђујући** снажну политичку опредељеност наших парламената, изражену на 8-ој Конференцији председника парламената, одржаној 2010. год. у Анталији, за даљу институционализацију парламентарне сарадње са крајњим циљем оснивања Парламентарне скупштине,

**Честитајући** на активности Радне групе основане 2011, за допринос у процесу институционализације парламентарне димензије ПСЈИЕ и напор за унапређење наших заједничких интереса, посебно ради омогућавања усвајања Пословника Парламентарне скупштине ПСЈИЕ,

**Поздрављајући** исход 10. Конференције председника парламенат земаља учесница ПСЈИЕ – Завршна декларација и Заједничко саопштење - усвојене у Охриду 2013. год, којом се потврђује воља за стварањем Парламентарне скуппштине ПСЈИЕ која ће бити одржана у пролеће 2014 у Букурешту,

**Потврђујући** значај процеса проширења и опредељења и реформи које су предузеле земље учеснице ПСЈИЕ у својим напорима у оквиру ЕУ интеграција,

**Одајући признање** споразуму постигнутом између Београда и Приштине који доприноси даљем унапређењу сарадњи у региону,

**Усагласили смо се да:**

**Поздравимо** оснивање Парламентарне скупштине ПСЈИЕ сазивањем Инаугуралне седнице у Букурешту, који представља значајан тренутак у развоју парламентарне сарадње у нашем региону,

**Потврдимо** да су испуњени основни услови за трансформисање парламентарне димензије Парламентарне скупштине ПСЈИЕ - примена механизма одлучивања и оснивање три Генерална одбора задужена за посебна питања, наиме за: 1) економију, инфраструктуру и енергетику, 2) правосуђе, унутрашње послове и безбедносну сарадњу, и 3) социјални развој, образовање, истраживање и науку,

**Oдамо признање** чину ступања на снагу Пословника парламентарне скупштине ПСЈИЕ који ће допринети њеној институционализацији,

**Променимо**  Пословник до следећег председавања 2015. год,

**Истакнемо** да, док Секретаријат не постане потпуно функционалан и док немамо оперативни буџет, национални парламент који буде председавао Парламентарном скупштином ПСЈИЕ вршиће функцију, уз помоћ Регионалног секретаријата за парламентарну сарадњу у Југоисточној Европи, Ад хок Секретаријата за пленарну седницу, Стални одбор, председника и Биро скупштине, док ће национални парламент који председава Генералним одбором или Ад хок Радном групом, исто тако, испуњавати задатке Ад хок Секретаријата одговарајућег тела скупштине,

**Нагласимо** да Парламентарна скупштина ПСЈИЕ може да одигра важну улогу у пружању помоћи националним парламентима држава учесница ПСЈИЕ у усклађивању њиховог законодавног оквира са правним тековинама ЕУ развијајући свеобухватну размену најбоље праксе, знања и искуства са парламентима држава чланица ЕУ,

**Обратимо пажњу на то** да ова Скупштина допринесе унапређењу интерпарламентарне регионалне сарадње и промоције делотворне сарадње са другим регионалним иницијативама као што су макрорегиони ЕУ,

**Нагласимо** значај улоге новоосноване Парламентарне скупштине ПСЈИЕ у промовисању демократских принципа владавине права и људских права, као основних претпоставки за стабилност, економски развој и социјалну кохезију,

**Се обавежемо** да у региону промовишемо слободне, фер и транспарентне изборе и поштујемо права припадника националних мањина, као средства које ће наше друштво учинити демократскијим и инклузивнијим,

**Изразимо** својуспремност за сарадњу са Европским парламентом о широком низу питања везаних за агенду проширења ЕУ и регионалну сарадњу, као и са другим парламентарним форумима и институцијама у Европи,

**Потврдимо** своју спремност за развијање блиске и делотворне сарадње између Парламентарне скупштине ПСЈИЕ и Савета за регионалу сарадњу,

**Препознамо** пресудну улогу коју је имало текуће званично председавање ПСЈИЕ у процесу институционализације парламентарне димензије, обезбеђујући све потребне услове и предузимајући све напоре за успешну подршку овом процесу,

**Препоручимо** следећем званичном председавању Парламентарном скупштином да предузме све напоре у правцу даљег развоја ове значајне регионалне парламентарне институције.